Page:Gospel of Saint John in West-Saxon.djvu/64

20 39. Witodlīce manige Samaritanisce of ðǣre ceastre gelȳfdon on hyne for þæs wīfes wordon þe be him cȳþde, Þæt hē sǣde mē ealle þā þing þe ic dyde.

40. Đā þā Samaritaniscean cōmon tō him, hig gebǣdon hine þæt hē wunode ðǣr; and hē wunode þǣr twēgen dagas.

41. And mycle mā gelȳfdon for his spǣce;

42. and cwǣdon tō þām wīfe, Ne gelȳfe wē nā for ðīnre sprǣce; wē sylfe gehȳrdon, and wē witon þæt hē is sōþ middaneardes Hǣlend.

43. Sōðlīce after twām dagon hē fērde þanone, and fōr tō Galilea.

44. Sē Hǣlend sylf cȳþde gewitnesse þæt nān wītega næfð nānne wurðscype on hys āgenum earde.

45. Þā hē cōm tō Galileam, þā underfēngon hī hine, þā hi gesāwon ealle þā þing þe hē worhte on Ierusalem on frēolsdæge; and hī cōmun tō þām frēolsdage.